**ПЛАН ЗА ВАКСИНИРАНЕ В ОБЛАСТ ПЛЕВЕН**

съгласно Национален план за ваксиниране срещу COVID-19 в Република България

От особено значение е първите доставки на ваксина да са предназначени за следните групи от населението, съобразно риска от инфектиране и необходимостта от поддържането на критичните структури за функционирането на обществото, изброени по ред на обхващане:

Фаза I: Медицински персонал на лечебни заведения за извънболнична и болнична помощ, медицински специалисти по здравни грижи, лекари по дентална медицина, фармацевти, помощник фармацевти и друг помощен персонал. Лицата са поставени под висок риск от заразяване с COVID-19 и могат да предават инфекцията на рискови групи от населението. Имунизирането им ще позволи те да продължат да изпълняват професионалните си ангажименти. В зависимост от предоставения брой ваксини РЗИ уточнява броя на подлежащите на имунизация контингенти и ги насочват към имунизационните кабинети.

Имунизационни кабинети в област Плевен:

|  |  |  |
| --- | --- | --- |
| ГР. ПЛЕВЕН | УМБАЛ "Д-Р Г. СТРАНСКИ"ЕАД | УЛ. Г. КОЧЕВ №8А |
| ГР. ПЛЕВЕН | „МБАЛ АВИС МЕДИКА”ООД | УЛ. КОСТА ХАДЖИПАКЕВ №7 |
| ГР. ПЛЕВЕН | УМБАЛ „СВЕТА МАРИНА”ООД | МЕСТНОСТ РУСКОВО БЪРДО |
| ГР. ПЛЕВЕН | „МБАЛ СВЕТИ ПАНТАЛЕЙМОН”ООД | УЛ. ТРИТЕ БОРА № 24 |
| ГР. ПЛЕВЕН | „МБАЛ „СЪРЦЕ И МОЗЪК“ЕАД - 5 БР. КАБИНЕТИ + МОБИЛЕН КАБИНЕТ | УЛ. ПИЕР КЮРИ №2 |
| ГР. ПЛЕВЕН | СБАЛ ПО КАРДИОЛОГИЯ ЕАД | УЛ. ГЕН.ВЛАДИМИР ВАЗОВ № 91, ІІ КЛ.БАЗА |
| ГР. ПЛЕВЕН | „ДКЦ-ПЛЕВЕН”ЕООД | УЛ. Г. КОЧЕВ №8А |
| ГР. ЧЕРВЕН БРЯГ | „МЦ–Ч.БРЯГ”ЕООД | УЛ. ЯНЕ САНДАНСКИ № 61 |
| ГР. ГУЛЯНЦИ | „МБАЛ-ГУЛЯНЦИ” ЕООД | УЛ. В. ЛЕВСКИ № 4 |
| ГР. ЛЕВСКИ | „МБАЛ-ЛЕВСКИ“ ЕООД | УЛ. Н. Й. ВАПЦАРОВ № 5 |
| ГР. БЕЛЕНЕ | „МБАЛ-БЕЛЕНЕ” ЕООД | УЛ. ГЕО МИЛЕВ № 47  |
| ГР. КНЕЖА | „МБАЛ–КНЕЖА” ЕООД | УЛ. МАРИН БОЕВ №4 |
| ГР. ПЛЕВЕН | РЗИ | УЛ. КНЯЗ АЛ. БАТЕНБЕРГ I №7 |

Имунизацията на подлежащите лица в първа фаза се извършва след предварително изготвени списъци от лечебните заведения/сдружения и др. и представени в РЗИ-Плевен.

Фаза II: Потребители и персонал на социални институции, педагогически специалисти и персонал на ферми за отглеждане на норки.

Имунизацията на подлежащите лица от социалните институции /персонал и потребители/ ще се извършва на място от мобилен екип, след предварително заявено желание по график.

Списъци на желаещите имунизации педагогическите специалисти и персонал са представени от РУО – Плевен. Имунизацията ще се извърши по график, определен от РЗИ-Плевен, в зависимост от получените дози ваксини в горепосочените кабинети.

Фаза III: Служители, участващи в поддържане на функционирането на основни за обществения живот дейности.

IV: Възрастни хора на и над 65-годишна възрасти и лица с придружаващи хронични заболявания поради по-тежкото протичане на заболяването и по-високият риск от развитие на усложнения и смъртен изход, в т.ч. имунокомпроментирани или лица с вторични имунни дефицити.

Желаещите имунизация от четвърта фаза се записват при личните си лекари. Лицата без личен лекар се записват в РЗИ-Плевен на телефон: 064 82 37 59

Фаза V: Уязвими групи от населението поради високия епидемиологичен риск от инфектиране, свързан с условията и начина им на живот. Имунизациите срещу COVID-19 на целевите групи ще се извършват по предварително изготвени списъци.

Желаещите имунизация от пета фаза се записват при личните си лекари. Лицата без личен лекар се записват в РЗИ-Плевен на телефон: 064 82 37 59. Тяхното ваксиниране ще започне след обхващането на лицата от четвърта фаза.